CELEX: 32015D1277
Language: mt
Date: 2014-10-13 00:00:00
Title: Deċiżjoni tal-Kunsill (UE) 2015/1277 tat-13 ta' Ottubru 2014 dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni provviżorja tal-Protokoll Addizzjonali għall-Ftehim ta’ Kummerċ bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea

31.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 204/1
            
         DEĊIŻJONI TAL-KUNSILL (UE) 2015/1277
   tat-13 ta' Ottubru 2014
   dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni provviżorja tal-Protokoll Addizzjonali għall-Ftehim ta’ Kummerċ bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 91, 100(2) u 207, flimkien mal-Artikolu 218(5) tiegħu,
   Wara li kkunsidra l-Att tal-Adeżjoni tar-Repubblika tal-Kroazja, u b’mod partikolari t-tieni subparagrafu tal-Artikolu 6(2) tiegħu,
   Wara li kkunsidra l-proposta tal-Kummissjoni Ewropea,
   Billi:
   
               (1)
            
            
               Fl-24 ta’ Settembru 2012, il-Kunsill awtorizza lill-Kummissjoni biex tiftaħ negozjati, f’isem l-Unjoni u l-Istati Membri tagħha u l-Kroazja, mal-Kolombja u l-Perù sabiex jiġi konkluż Protokoll Addizzjonali għall-Ftehim ta’ Kummerċ bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea (“il-Protokoll Addizzjonali”).
            
         
               (2)
            
            
               Dawk in-negozjati ġew konklużi b’suċċess fl-1 ta’ April 2014.
            
         
               (3)
            
            
               Il-Protokoll Addizzjonali għandu jiġi ffirmat f’isem l-Unjoni u l-Istati Membri tagħha, suġġett għall-konklużjoni tiegħu f’data aktar tard.
            
         
               (4)
            
            
               Il-Protokoll Addizzjonali għandu jiġi applikat fuq bażi provviżorja sa meta jitlestew il-proċeduri għall-konklużjoni tiegħu,
            
         ADOTTA DIN ID-DEĊIŻJONI:
   Artikolu 1
   L-iffirmar, f’isem l-Unjoni u l-Istati Membri tagħha, tal-Protokoll Addizzjonali għall-Ftehim ta’ Kummerċ bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea huwa b’dan awtorizzat, suġġett għall-konklużjoni tal-Protokoll Addizzjonali.
   It-test tal-Protokoll Addizzjonali huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jaħtar il-persuna jew persuni mogħtija s-setgħa li jiffirmaw il-Protokoll Addizzjonali f’isem l-Unjoni u l-Istati Membri tagħha.
   Artikolu 3
   Il-Protokoll Addizzjonali għandu jiġi applikat fuq bażi provviżorja kif previst fl-Artikolu 12(4) tiegħu sa meta jitlestew il-proċeduri għall-konklużjoni tiegħu.
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fil-Luxembourg, it-13 ta’ Ottubru 2014.
      
         
            Għall-Kunsill
         
         
            Il-President
         
         M. MARTINA